**Žemės ūkio gamybos verslo darbuotojo modulinė profesinio mokymo programa, valstybinis kodas T43081103**

**Modulio pavadinimas – „TR2 kategorijos traktorių vairavimas“**

|  |  |  |
| --- | --- | --- |
| Valstybinis kodas | 3081113 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | TR1 kategorijos traktorių vairuotojo pažymėjimas | |
| Kompetencijos | Dirbti traktoriais (60 kW arba didesnės galios) ir juos prižiūrėti. | |
| Mokymosi rezultatai | Rekomenduojamas turinys mokymosi rezultatams pasiekti | Mokymosi pasiekimų įvertinimo kriterijai |
| 1. Susipažinti su TR2 kategorijos traktorių konstrukcija, veikimu, reguliavimu, diagnostikos ypatumais, gedimų šalinimo ir priežiūros reikalavimais. | **Tema.** Susipažinti su traktorių konstrukcija, veikimu ir valdymu.   * Apibūdinti traktorių klasifikaciją.   **Tema.** Traktorių būklės vertinimas.   * Apibūdinti ir įvertinti traktorių būklę.   **Tema.** Gedimų diagnozė ir šalinimas.   * Diagnozuoti gedimus ir juos pašalinti. | Apibūdinta traktorių klasifikacija.  Įvertinta būklė.  Diagnozuoti ir pašalinti gedimai. |
| 2. Valdyti TR2 kategorijos traktorius, programuoti ir kontroliuoti jų bei traktorinių agregatų darbą, naudoti eksploatacines medžiagas. | **Tema.** Darbas su TR2 kategorijos traktoriais.   * Išmokti dirbti su TR2 kategorijos traktoriais.   **Tema.** Automatizuotas valdymas ir programavimo sistemos.   * Paaiškinti automatizuoto valdymo įtaisų naudojimo ypatumus ir programavimo sistemas.   **Tema.** Eksploatacinės medžiagos.   * Parinkti, naudoti ir taikyti eksploatacines medžiagas. | Paaiškinti automatizuoto valdymo įtaisų naudojimo ypatumai ir programavimo sistemos.  Parinktos ir pritaikytos eksploatacinės medžiagos.  Dirba su TR2 kategorijos traktoriais. |
| 3. Valdyti žemės ūkio mašinas ir agregatus. | **Tema.** Dirvos dirbimo, sėjos, sodinimo mašinos.   * Apibūdinti dirvos dirbimo, sėjos, sodinimo mašinų klasifikaciją.   **Tema.** Darbas su dirvos dirbimo, sėjos, sodinimo mašinomis.   * Gebėti dirbti su dirvos dirbimo, sėjos, sodinimo mašinomis.   **Tema.** Augalų priežiūros mašinos.   * Apibūdinti augalų priežiūros mašinų klasifikaciją, paaiškinti veikimo principus, reguliavimo ir techninės priežiūros ypatumus.   **Tema.** Darbas su augalų priežiūros mašinomis.   * Gebėti dirbti su augalų priežiūros mašinomis.   **Tema.** Derliaus nuėmimo mašinos.   * Apibūdinti derliaus nuėmimo mašinų klasifikaciją, paaiškinti veikimo principus, reguliavimus ir techninės priežiūros reikalavimus.   **Tema.** Traktorių ir žemės ūkio mašinų paruošimas laikymui.   * Apibūdinti traktorių ir žemės ūkio mašinų paruošimo laikymui lauko ir garažo sąlygomis reikalavimus. | Apibūdinti dirvos dirbimo, sėjos, sodinimo, augalų priežiūros, derliaus nuėmimo ir apdorojimo mašinų klasifikacija, paaiškinti veikimo principai, reguliavimo ir techninės priežiūros ypatumai. Paaiškinta, kaip naudotis mašinų informacinėmis sistemomis. Išvardinti veiksniai kuriuos reikia žinoti sudarant traktoriaus agregatus. Paaiškinti mašinų paruošimo lauko ir garažo sąlygomis reikalavimai. Apibūdinti mašinų paruošimo ypatumai darbui po laikymo. |
| 4. Žinoti TR2 traktorių, ant kurių sumontuoti specialūs mechanizmai konstrukcijas, veikimo, reguliavimo, diagnostikos, darbo ir valdymo ypatumus. | **Tema.** TR2 kategorijos traktoriai, ant kurių sumontuoti specialūs mechanizmai.   * Apibūdinti TR2 kategorijos traktorius, ant kurių montuojami specialūs įrenginiai ypatumus.   **Tema.** Nesudėtingų gedimų taisymas.   * Paaiškinti nesudėtingų gedimų taisymo technologijas. | Apibūdinti TR2 kategorijos traktorių, ant kurių montuojami specialūs įrenginiai, ypatumai. Apibūdinti mašinų montuojamų ant traktoriaus klasifikacijos, panaudojimo ypatumai, paaiškinti jų veikimo principai, reguliavimo ir techninės priežiūros reikalavimai.  Paaiškintos nesudėtingų gedimų taisymo technologijos. |
| 5. Žinoti ekskavatorių, buldozerių, krautuvų ir kitų specialių mechanizmų konstrukcijas, veikimą, reguliavimą, diagnostikos ypatumus, gedimo šalinimo ir priežiūros reikalavimus. | **Tema.** Ekskavatorių, buldozerių, krautuvų ir kt. mechanizmų konstrukcija ir veikimas.   * Susipažinti su ekskavatorių, buldozerių, krautuvų ir kt. mechanizmų konstrukcijomis ir veikimu.   **Tema.** Darbas su ekskavatoriais, buldozeriais, krautuvais ir kt. mechanizmais.   * Gebėti dirbti su ekskavatoriais, buldozeriais, krautuvais ir kt. mechanizmais.   **Tema.** Mechanizmų techninė būklė.   * Įvertinti ir palaikyti tinkamą mechanizmų techninę būklę | Apibūdintos ekskavatorių, buldozerių, krautuvų ir kt. mechanizmų konstrukcijos ir veikimas.  Dirba su ekskavatoriais, buldozeriais, krautuvais ir kt. mechanizmais.  Palaiko tinkamą mechanizmų techninę būklę. |
| 6. Sudaryti traktorinius transporto junginius ir transportuoti krovinius. | **Tema.** Traktoriniai junginiai.   * Išvardyti veiksnius, kuriuos reikia žinoti parenkant traktorinę priekabą ar kitą velkamą transporto priemonę.   **Tema.** Stabdžių reguliavimas.   * Paaiškinti priekabų stabdžių reguliavimo ir cisterninių priekabų vilkimo ypatumus.   **Tema.** Krovinių išdėstymas.   * Paaiškinti krovinių išdėstymo tvarką priekabose. | Išvardinti veiksniai, kurie reikalingi parenkant traktorinę priekabą ar kitą velkamą transporto priemonę.  Paaiškinti priekabų stabdžių reguliavimo ir cisterninių priekabų vilkimo ypatumai.  Paaiškinta krovinių išdėstymo tvarką priekabose. |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * specialioji literatūra, vadovėliai, * mašinų eksploatavimo instrukcijos, schemos, * testai, užduočių aprašymai);   *Mokymo(si) priemonės:*   * traktorių, mašinų maketai, * mazgų ir agregatų pjūviai, modeliai, * plakatai ir kitos priemonės). | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteris, demonstravimo medžiaga, projektorius.) mokymo(si) medžiagai pateikti.  Praktinio mokymo klasė (patalpa), aprūpinta:  Ratiniais žemės ir miškų ūkio traktoriais, vikšriniais traktoriais bei traktorių junginiais su priekabomis, žemės ūkio mašinomis, traktoriai su sumontuotais mechanizmais 60 kW ar daugiau variklio galios. Mokomasis laukas. Mokomosios dirbtuvės arba techninės priežiūros punktas; Įrenginiai ir priemonės mašinų techninei priežiūrai atlikti. Asmeninio ir bendrojo naudojimo saugos ir sveikatos darbe priemonės, plakatai. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) turintis aukštąjį ar aukštesnįjį techninį išsilavinimą ar lygiavertę kvalifikaciją (išsilavinimą) arba ne mažesnę kaip 3 metų žemės ūkio verslo darbuotojo profesinės veiklos patirtį. | |